text: [{"text_idx": "#000000", "text": "Sko\u0301gir hava jaligt a\u0301rin a\u0301 fo\u0301lkaheilsuna"}, {"text_idx": "#000002", "text": "Granskingaru\u0301rslit innan evni\u00f0 i\u0301 brei\u00f0um ty\u0301dningi koma so vi\u00f0 og vi\u00f0 u\u0301r fleiri londum og innan fleiri yrkisgreinar, eins og evni\u00f0 hevur sto\u0301ran a\u0301huga millum teirra, i\u00f0 veita fi\u0301gging til gransking. U\u0301rslitini benda a\u0301 tann bo\u0301gvin, at uppihald i\u0301 sko\u0301garvaksnum lendi, i\u0301 parkum og g\u00f8r\u00f0um og eisini samband vi\u00f0 plantuv\u00f8kstur i\u0301 n\u00e6rumhv\u00f8rvinum annars, hevur vi\u00f0 s\u00e6r munagott jaligt a\u0301rin a\u0301 fo\u0301lkaheilsuna."}, {"text_idx": "#000003", "text": "M.a. hava fleiri japansk granskarali\u00f0 vi\u0301st a\u0301 beinlei\u00f0is heilsubo\u0301t i\u0301 samband vi\u00f0 uppihald og upplivingar i\u0301 sko\u0301garlendi, og i\u0301 Danmark ver\u00f0ur nu\u0301 fari\u00f0 undir ein vi\u0301sindaligan vi\u00f0ger\u00f0arstovn fyri strongd i\u0301 ti\u0301 gamla tr\u00e6savninum Arboretet i H\u00f8rsholm. I\u0301 seinastu u\u0301tga\u0301vuni av virda ti\u0301\u00f0arritinum Scandinavian Journal of Forest Research skriva japanskir granskarar m.a. um hvussu sto\u0301ran og jaligan mun, i\u00f0 uppliving av sko\u0301garlendi vi\u0301sti seg at hava a\u0301 royndarfo\u0301lkini s\u00e6\u00f0 i\u0301 mun til samsvarandi uppliving i\u0301 by\u0301arumhv\u00f8rvi, b\u00e6\u00f0i vi\u00f0 atliti til a\u0301vikavist mongdina av cortisol i\u0301 spy\u0301ttinum (ma\u0301t fyri stress), diastolist blo\u0301\u00f0try\u0301st og pulsin. Eisini vi\u0301sa teir a\u0301 a\u00f0ra japanska gransking, sum hevur pro\u0301gva\u00f0 munandi b\u00f8tt virkni fyri t\u00e6r ty\u0301dningarmiklu NK-kyknurnar (natural killer cells \u2013 i\u00f0 hava sto\u0301ran ty\u0301dning i\u0301 immunverjuni og at basa krabbakyknum) eftir uppihald i\u0301 sko\u0301gar\u00f8ki i\u0301 einans 2 dagar."}, {"text_idx": "#000004", "text": "N\u00e6rri kunning f\u00e6st vi\u00f0 at venda s\u00e6r til landssko\u0301garv\u00f8r\u00f0in, Tro\u0301nd Leivsson, tlf. 210966 ella TrondurL@us.fo."}]